Odense Adresse-Contoirs Efterretninger, 1846-04-23
J fornøden Fald kan Hedegraden ved den samme Jndretning forøges til 2540 R. eller Qviksølvets Kogepunkt, ja endnu høiere. Apparatet kan indrettes paa ethvert Sted og under hvilkensomhelst Beliggenhed. Ved en Maskine af 2 Hestes Kraft kunne samtlige Boliger i alle Husene i en temmelig stor Gade opvarmes. Foreløbig nævner jeg følgende Anvendelser paa Huus= og Folke Oekonomi og Jndustri: med et Centner Steenkul kan inden 20 Minutter ved Locomotivopvartning udrettes det, hvortil der hidtil brugtes 2 Favne Brænde og 2 1/2 Time. Med Hensyn til Anvendelse til Opvarmning af Drivhuse maa desuden fremhæves den Omstændighed, at, som en Følge af den Mangfoldighed af tør og fugtig Varme, der kan frembringes ved denne Ophedning, lader der sig tilveiebringe en overordentlig Fuldkommenhed af de forskjellige Vegetationer. Jnden 5 Minutter kan Hvedebrød bages fuldkomment, og inden omtrent den samme Tid kan Oxekjød koges. Den herværende Bager Wimmer, som driver sin Bedrift videnskabelig, og som siden forrige Efteraar i den neder østerrigske Jndustriforening har holdt flere fortræffelige Foredrag over sit og nogle dermed beslægtede Fag, vil, som jeg hører, den 9 ds. lade Brød bage ved dette Apparat og fremlægge det i den nævnte Forenings Maanedsmøde. Ved det herværende diplomatiske og Consular-Corps er allerede tilstaaet Opfinderen Privilegier i alle europæiske Stater og den nordamerikanske Fristat, og det ordlydende med det ham meddeelte keis. kongelig østerrigske Privilegium. Jfølge dette er ikke blot Apparatet, men Systemet overhovedet og ved Benyttelsen af Luftens Expansivkraft at tilveiebringe og forøge Varmen, blevet privilegeret. Bekjendtgjørelsen deraf skal, som der siges, finde Sted i Løbet af de følgende Dage i "Wiener Zeitung." For at see Apparatet, som er opfundet og befinder sig i Friherre Larl v. Hügels Have, virke, vil der fra den 9de i denne Maaned blive tilstaaet Enhver fri Adgang dertil hver Torsdag. Hvilken Jndflydelse Opfindelsen vil have paa at skaane Skovene og Steenkulsgruberne, altsaa i første Henseende paa Afhjelpningen af den nu saameget omtalte Brændemangel, det lader sig endnu neppe beregne. Ved Anvendelsen deraf til Opvartning af Kaserner fremtræder endnu den mærkværdige Omstændighed, at Opvarmning af samtlige Rum, Brødtilvirkning og Hestebeslag kan foregaae paa een Gang. Hs. Keis. Kgl. Høihed Erkehertug Albrecht, Commanderende i Nederøsterrig og denne Hovedstad, skal, efter Forlydende, for nogle Dage siden i et næsten 1/2 Times Foredrag have udtalt sig om de Fordele, som Opdagelsen lovede i militair-ockonomisk Henseende. Endnu nogle foreløbige bemærkninger om Opfinderen: Han er en Hollænder ved Navn Daniel Hooibrenk fra Harlem og tilhører en der i mange Aar bosat udmærket Gartnerfamilie. J Aar har han været Directeur for den oftnævnte v. Hügelske Have. Han er en ung Mand i Trediverne, og har allerede som 11 Aars Dreng opfundet den nu i de fleste europæiske og ikkeeuropæiske botaniske og Handels-Haver indførte saakaldte Vandopvartning af Drivhuse. Han selv kalder denne sin sidste Opfindelse, som han ved et Tilfælde fandt i September forrige Aar, Columbus's Æg. For fuldkomment at kunne prøve den, holdt han den, alene med Havens berømte Eiers Vidende, hemmelig i flere Maaneder til den der fra Enden af Februar til Midten af Marts stedfundne pragtfulde Plante-Udstilling. Dog selv da blev den kun bekjendt for en liden Kreds af de høieste Personer, og først i de sidste 8 Dage er en usikker Kundskab derom trængt ud i Publikum. Jeg forbeholder mig at underrette Dem om denne Sags videre Fremme." Ved Bielig i Gallizien er der atter forefaldet en Skjærmydsel mellem Bønderne og Soldaterne: hine havde over 100 Døde, disse henved 30 dræbte Kavallerister.